চক্ষু চিকিৎসাসেবায় অপ্টোমেট্রিস্টদের প্রয়োজনীয়তা রয়েছে: অধ্যাপক ডা. এবিএম আবদুল্লাহ
প্রধানমন্ত্রীর প্রধান চিকিৎসক ও ইমেরিটাস অধ্যাপক ডা. এবিএম আবদুল্লাহ বলেছেন, অপ্টোমেট্রিস্ট বিষয়টা আমাদের দেশের জন্য নতুন, তবে চক্ষু চিকিৎসাসেবায় চক্ষু বিশেষজ্ঞদের পাশাপাশি দেশে দৃষ্টি সংক্রান্ত বিষয়ে অপ্টোমেট্রিস্টদের প্রয়োজনীয়তা রয়েছে।







বিশ্ব অপ্টোমেট্রি দিবস উপলক্ষে বাংলাদেশ এ্যাসোসিয়েশন অব অপ্টোমেট্রিস্ট-বিএও এর উদ্যোগে শনিবার আয়োজিত অনুষ্ঠানে তিনি এসব কথা বলেন।




“বিশ্বব্যাপী চোখের যত্নে অপ্টোমেট্রি প্রতিশ্রুতি অগ্রসর করা” স্লোগানে ঢাকায় অনুষ্ঠিত এ অনুষ্ঠানে সারাদেশ থেকে দেড় শতাধিক অপ্টোমেট্রিস্ট অংশগ্রহণ করেন |
অনুষ্ঠানে প্রধান অতিথি হিসেবে উপস্থিত ছিলেন বাংলাদেশ মেডিকেল এ্যাসোসিয়েশন বিএমএর সভাপতি ডা. মোস্তফা জালাল মহিউদ্দিন, গেস্ট অব ওনার হিসেবে উপস্থিত ছিলেন প্রধানমন্ত্রী শেখ হাসিনার প্রধান চিকিৎসক ইমেরিটাস অধ্যাপক ডা. এবিএম আব্দুল্লাহ |
সংগঠনের সভাপতি মুহাম্মদ সালাউদ্দিন সুমনের সভাপতিত্বে ও সাধারণ সম্পাদক মো. রাজিকুল হাসানের পরিচালনায় অনুষ্ঠানে বিশেষ অতিথি ছিলেন ওএসবির ভাইস প্রেসিডেন্ট অধ্যাপক ডা. আনিসুর রহমান, সিনা ভিশনের প্রধান শেখ আহসানুল ওবায়দি |
 
প্রধান অতিথির বক্তব্যে ডা. মোস্তফা জালাল মহিউদ্দিন বলেন , মাননীয় প্রধানমন্ত্রীর স্মার্ট বাংলাদেশ বিনির্মাণে দৃষ্টি চিকিৎসাসেবায় অপ্টোমেট্রিস্টদেরও ভূমিকা রাখতে হবে। 
সংগঠনের সভাপতি সালাউদ্দিন সুমন বলেন, অপ্টোমেট্রিস্টরা চোখের দৃষ্টিগত ত্রুটি, লো-ভিশন, ভিশন থেরাপি, কন্টাক্ট লেন্স, মায়োপিয়া কন্ট্রোল নিয়ে কাজ করে থাকেন।
সংগঠনের সাধারণ সম্পাদক মো. রাজিকুল হাসান বলেন, সরকারের পৃষ্ঠপোষকতা ফেলে অপ্টোমেট্রিস্টগণ চক্ষু সেবায় বৃহত্তর পরিসরে কার্যকর ভূমিকা রাখবে। 
কর্মসূচির শেষ দিকে অতিথিদের নিয়ে ফার্স্ট ইন্টারন্যাশনাল অপ্টোমেট্রি কনফারেন্স ২০২৫ এর লোগোর মোড়ক উন্মোচন করা হয়।

প্রধানমন্ত্রীর প্রধান চিকিৎসক ও ইমেরিটাস অধ্যাপক ডা. এবিএমআবদুল্লাহ বলেছেন, অপ্টোমেট্রিস্ট বিষয়টা আমাদের দেশের জন্য নতুন, তবে চক্ষু চিকিৎসাসেবায় চক্ষু বিশেষজ্ঞদের পাশাপাশি দেশে দৃষ্টি সংক্রান্ত বিষয়ে অপ্টোমেট্রিস্টদের প্রয়োজনীয়তা রয়েছে।